Die akteurspaar Altus Theart en sy vrou, Zetske van Pletzen, het Vrydagoggend hul eersteling, ŉ seuntjie, in die wêreld verwelkom.
Altus is veral bekend vir sy rol as Fafa in die sepie Getroud met rugby en as Daniël Malherbe in die rolprent Modder en bloed, terwyl Zetske roem verwerf het vir haar rol in 7de Laan. Sy het ook onder meer die klerereeks Halo vir swanger vroue ontwerp.
“Ek is verbaas oor hoe wonderlik ŉ mens se liggaam is en wat hy alles kan doen. Dis vir my só lekker om swanger te wees. Dit gaan hopeloos te vinnig verby en ek dink ek gaan dit mis,” het sy aan dié tydskrif gesê.